Case ID: 1118062
Sentence 12: Məhkəmə iclasında zərərçəkmiş şəxs qismində dindirilmiş Zərərçəkmiş şəxs2 ifadəsində 2009-cu ildən Azərbaycan Respublikasında yaşadığını, BMT-nin Azərbaycan nümayəndəliyi tərəfindən ona və ailəsinə qaçqın himayəsi verildiyini, Azərbaycanda Bakı şəhərində fərdi sahibkarlıqla məşğul olduğunu, "xxxx" MMC-nin təsisçisi olduğunu, həmin MMC-nin direktoru isə həyat yoldaşı Younas Muhammad olduğunu, həyat yoldaşının ünvan 2 ünvanda yerləşən kiçik bir obyekti icarəyə götürdüklərini, icarə müqaviləsi "xxxx" MMC ilə həmin obyektin sahibi Rafiq arasında bağlandığını, həmin yerdə onunla həyat yoldaşının ərzaq məhsulları və içkilər satdıqlarını, eyni zamanda mağazada videomüşahidə kameraları olduğunu, 20 sentyabr 2019-cu il tarixdə saat 21:25 radələrində həyat yoldaşı Younas Muhammadla mağazada olduqlarını, həmin ərəfələrdə, yəni təxminən bir ay idi ki, uzaq qohumu, Pakistan İslam Respublikasının vətəndaşı İrshad Mehmood da Azərbaycana gəldiyini, İrshad Mehmood boş vaxtlarında əsasən axşam radələrində onlara mağazada köməklik etdiyini, yəni onlar istirahət edən vaxtlarda İrshad Mehmood mağazada satıcı yerində əyləşdiyini, 20 sentyabr 2019-cu il tarixdə saat 21:25 radələrində mağazaya iki nəfər cavan oğlanın müştəri qismində daxil olduqlarını, onlardan birinin əlində torba olduğunu, həmin zaman həyat yoldaşı Younas Muhammadla özünün mağazanın qarşısında dayandıqlarını, qohumu İrshad Mehmoodun isə mağazada müştəriləri qəbul etdiyini, həyat yoldaşı ilə mağazanın qarşısında küçədə dayansalar da hərdən mağazaya baxdıqlarını, bu vaxt İrshad Mehmoodun mağazada olan həmin iki nəfər müştərilərlə mübahisə etdiyini və onlardan birini tutub saxladığını görüb dərhal mağazaya daxil olduqlarını, həmin oğlanlardan biri İrshad Mehmoodun əlindən çıxıb qaçmaq istədiyini, həmin vaxt həmin oğlanların mağazadan oğurluq etmək istəyərkən İrshad Mehmoodun onları tutub saxladığını anladığını, hər iki müştərinin İrshad Mehmoodun üstünə düşdüyünü, onlardan əlində torba olan şəxs İrshad Mehmoodun əlindən çıxıb qaçmaq istədiyini, digər müştəri isə əlində torba olan şəxsə İrshad Mehmoodun əlindən çıxması üçün köməklik etmək istədiyini, eyni zamanda İrshad Mehmoodun onlara oğurluq edəndə həmin müştərini tutduğunu dediyini və müştəri oğurlamaq istədiyini viskini soyuducunun üzərinə qoyduğunu, mağazanın divardakı rəfində olmalı olan viskinin həqiqətən soyuducunun üzərində olduğunu, həmin oğurluq edən, əlində torba tutan müştəri İrshad Mehmoodla yaxalaşdığını, İrshad Mehmoodun isə onu buraxmadığını, həmin vaxt mağazanın qarşısında onlara baxıb polis çağırmaq istədiyini, İrshad Mehmood əlində torba olan şəxslə yaxalaşan zaman həmin iki müştəridən digəri fürsətdən istifadə edərək soyuducunun üzərində olan viskini götürüb qaçdığını, hətta qaçaraq mağazanı tərk edəndə mağazanın qarşısında onun qarşısını kəsmək istədiyini, bu zaman həmin şəxs boş qalan əli ilə onun çiyin nahiyəsindən vurub onu kənara itələyərək mağazanın ərazisini tərk edib qaçdığını, həmin vaxt İrshad Mehmooda viskini götürüb qaçan şəxsin arxası ilə qaçmasını bildirdiyini, bundan sonra İrshad Mehmoodun əlində torba olan şəxsi buraxıb onlara təhvil verərək soyuducunun üzərindən viskini götürüb qaçan şəxsin arxası ilə qaçdığını, özünün isə mağazanın içərisində qalan digər şəxsi saxlayıb polisə təhvil vermək istədiklərini, lakin mağazanın içərisində qalan əlindəki torbaya qoyduğunu gördüklərini, hadisə zamanı heç bir xəsarət almadıqlarını, hadisə nəticəsində mağazadan bir ədəd “Jack Daniels” markalı, “Old No.7” model, ABŞ istehsalı olan, bir litirlik 55 manat dəyərində və bir ədəd 135 manat dəyərində “Chivas Regal” markalı, 12 illik, bir litirlik klassik şotlandiya viskilərinin həmin şəxslər tərəfindən oğurlandığını göstərmişdir.